Selv om MLM i prinsippet er forbudt i Kina er dette blitt et av Nu Skins største markeder, og forretningsmodellen er tilpasset det kinesiske lovverket. Likevel har selskapet opplevd betydelige utfordringer med myndigheter, media og den lokale kulturen. I 2014 ble selskapet og en rekke kinesiske selgere bøtelagt av kinesiske myndigheter for uautorisert promotering. Nu Skin annonserte da de samarbeidet med myndighetene i Kina om å gjøre tiltak for å tilpasse seg regelverket, men like fullt sank aksjekursen med 69 % i 2014.